I s-a întâmplat liberalului Ion Iosif, cunoscut drept Ion Limbric, consilier local în cadrul Consiliului Local Luica. Acesta este angajat și pe post de paznic, la primăria comunală. S-a suit, mort de beat, în mașina personală, un autoturism marca Opel, derapând chiar în șanțul din fața primăriei. A fost prins, pe DJ 402, de un echipaj din cadrul Postului de Poliție Nana.

S-a scăpat în timp ce era dus la spital

Conform purtătorului de cuvânt din cadrul Inspectoratului de Poliție Județean Călărași, ag. Bianca Ghiveci, polițiștii din cadrul Secției nr. 3 Poliție Rurală Curcani au depistat, pe DJ 402, în comuna Luica, județul Călărași, un bărbat în vârstă de 48 de ani, care se afla la volanul autoturismului derapat în șanț, pe partea carosabilă. “Întrucât acesta emana halenă alcoolică, a fost testat cu aparatul etilotest, rezultatul fiind de 0,93 ml/l alcool în aerul expirat. Pe numele bărbatului a fost întocmit dosar penal sub aspectul săvârșirii infracțiunii de conducere a unui vehicul sub influența alcoolului”. A fost prins de adjuncta șefului de post din comuna Nana, ag. Iuliana Voicu, aceasta ducându-l, pentru recoltarea de probe biologice, la Spitalul Municipal Oltenița. Conform datelor, Ion Iosif a devenit recalcitrant la vederea polițistei. A fost calmat de jandarmul care o însoțea și suit, cu forța, în mașină. La acest moment, Ion Iosif, consilier local din partea Partidului Național Liberal, s-a că-at pe el. Contactată, agenta Iuliana Voicu nu a vrut să facă nici un fel de declarații legate de această situație neobișnuită. După ce s-a suit în mașină și a realizat ce i s-a întâmplat consilierului liberal, aceasta s-a dat imediat jos și a început să vomite.

S-a emoționat la vederea tinerei agente

Ion Iosif, zis și Ion Limbric, se simte rușinat de cele petrecute. “E problema mea, s-a-ntâmplat, eu îmi asum responsabilitatea… Păi asta e: s-a-ntâmplat, s-a-ntâmplat!… Nu e problema dumneavoastră, e problema mea! ” Consilierul liberal se consideră o persoană publică. “Sunt persoană publică, fizică, n-am treabă… De ce să îmi luați mie interviu? Ce-am făcut, am omorât oameni?” Consideră că a fost vorba de un spasm, acesta cauzând accidentul din mașina poliției. “I se poate întâmpla oricui!” Nu vrea să ne povestească nimic despre cum a ajuns, de beat ce era, să se cace fix în mașina poliției. “Am probleme de sănătate, lăsați-mă. E răspunderea mea, e problema mea”. Nicolae Dobrin, viceprimarul localității, știe că Ion Iosif s-a suit la volanul autoturismului propriu doar pentru a-l traversa de pe o parte pe alta a drumului principal. Ion Iosif, în cele din urmă, găsește o explicație a gestului său: la vederea tinerei agente Iuliana Voicu, acesta s-a emoționat foarte tare. Drept urmare, a făcut pe el. Viceprimarul Dobrin îi cântă în strună: “O fi fost și pe stare emoțională, o fi fost pe stare psihică, nu negăm chestia asta. Problema este că, după mintea mea personală, ca conducător auto, n-ar fi fost o mare crimă că s-a traversat drumul județean.”

Se salută cu același respect

Nu s-a ușurat în mașina poliției în semn de protest. “Nu-nu! Pe dumneavoastră nu v-a trecut niciodată o chestie ca să…” Ion Iosif afirmă că a informat-o pe tânăra polițistă Iuliana Voicu că are o astfel de problemă. “I-am spus, dar nu m-a înțeles!” După consumarea nefericitului eveniment, consilierul liberal spune că a mai dat ochii cu polițista de la Nana, fără să se simtă jenat. “Eu am respect pentru toată lumea”. Afirmă că, la schimb, polițista Iuliana Voicu îl privește tot cu același respect ca și înainte de a i se căca în mașină. Pentru fapta sa, Ion Iosif riscă o pedeapsă privativă de libertate de la 1 la 5 ani. Dosarul este instrumentat de Parchetul de pe lângă Judecătoria Oltenița.

Partajează asta: Twitter

Facebook

